앞

<-

다음

->

瑜伽師地論卷第四十

彌勒菩薩說

三藏法師玄□奉　詔譯

本地分中菩薩地第十五初持瑜伽處戒品第十之一

云何菩薩戒波羅蜜多. □□南曰

自性一切難　一切門善士

一切種遂求　二世樂淸淨

如是九種相　是名略說戒

謂九種相戒名爲菩薩戒波羅蜜多. 一自性戒. 二一切戒. 三難行戒. 四一切門戒. 五善士戒. 六一切種戒. 七遂求戒. 八此世他世樂戒. 九淸淨戒

云何菩薩自性戒. 謂若略說具四功德. 當知是名菩薩自性戒. 何等爲四. 一從他正受. 二善◑意樂. 三犯已還◑. 四深敬專念無有違犯. 由諸菩薩從他正受故. 於所學戒若有違犯. 卽外觀他深生愧恥. 由諸菩薩善◑意樂故. 於所學戒若有違犯. 卽內自顧深起◑羞. 由諸菩薩於諸學處犯已還◑. 深敬專念初無違犯. 二因緣故. 離諸惡作. 如是菩薩從他正受善◑意樂. 爲依止故生起◑愧. 由◑愧故能善防護所受尸羅. 由善防護所受戒故離諸惡作. 又於是中. 從他正受. 善◑意樂. 此二是法. 犯已還◑. 深敬專念無有違犯. 此二是前二法所引. 又於是中. 從他正受. 善◑意樂. 深敬專念無有違犯. 由此三法應知能令不毁菩薩所受◑戒. 犯已還◑. 由此一法應知能令犯已還出. 如是菩薩具四功德自性尸羅. 應知卽是妙善◑戒. 正受隨學. 能利自他. 利益安樂無量衆生. 哀愍世間諸天人等. 令得義利利益安樂. 故應知卽是無量◑戒攝受無量菩薩所學. 故應知卽是饒益一切有情◑戒. 現前能作一切有情利益安樂. 故應知卽是能獲大果勝利◑戒攝受隨與無上正等菩提果. 故是名菩薩自性戒

云何菩薩一切戒. 謂菩薩戒略有二種. 一在家分戒. 二出家分戒是名一切戒

又卽依此在家出家二分◑戒. 略說三種. 一律儀戒. 二攝善法戒. 三饒益有情戒

律儀戒者. 謂諸菩薩所受七衆別解脫律儀. 卽是苾芻戒. 苾芻尼戒. 正學戒. 勤策男戒. 勤策女戒. 近事男戒. 近事女戒. 如是七種. 依止在家出家二分. 如應當知. 是名菩薩律儀戒

攝善法戒者. 謂諸菩薩受律儀戒後. 所有一切爲大菩提. 由身語意積集諸善. 總說名爲攝善法戒. 此復云何. 謂諸菩薩依戒住戒. 於聞於思於修止觀於樂獨處. 精勤修學. 如是時時於諸尊長. 精勤修習合掌起迎問訊禮拜恭敬之業. 卽於尊長勤修敬事. 於疾病者悲愍殷重瞻侍供給. 於諸妙說施以善哉. 於有功德補特伽羅. 眞誠讚美. 於十方界一切有情一切福業. 以勝意樂起◑信心發言隨喜. 於他所作一切違犯思擇安忍. 以身語意已作未作一切善根. 廻向無上正等菩提. 時時發起種種正願以一切種上妙供具供佛法僧. 於諸善品恒常勇猛精進修習. 於身語意住不放逸. 於諸學處正念正知正行. 防守密護根門. 於食知量. 初夜後夜常修覺悟. 親近善士依止善友. 於自愆犯審諦了知深見過失. 旣審了知深見過已. 其未犯者專意護持. 其已犯者於佛菩薩同法者所. 至心發露如法悔除. 如是等類所有引攝護持. 增長諸善法戒. 是名菩薩攝善法戒

云何菩薩饒益有情戒. 當知此戒略有十一相. 何等十一. 謂諸菩薩於諸有情能引義利. 彼彼事業與作助伴. 於諸有情隨所生起疾病等苦. 瞻侍病等亦作助伴. 又諸菩薩依世出世種種義利. 能爲有情說諸法要. 先方便說先如理說. 後令獲得彼彼義利. 又諸菩薩於先有恩諸有情所善守知恩. 隨其所應現前酬報. 又諸菩薩於◑種種師子虎狼鬼魅王賊水火等畏諸有情類. 皆能救護. 令離如是諸怖畏處. 又諸菩薩於諸喪失財寶親屬諸有情類. 善爲開解令離愁憂. 又諸菩薩於有◑乏資生衆具諸有情類. 施與一切資生衆具. 又諸菩薩隨順道理. 正與依止如法御衆. 又諸菩薩隨順世間. 事務言說. 呼召去來. 談論慶慰. 隨時往赴. 從他受取飮食等事. 以要言之. 遠離一切能引無義違意現行. 於所餘事心皆隨轉. 又諸菩薩若◑若露. 顯示所有眞實功德. 令諸有情歡言進學. 又諸菩薩於有過者. 內◑親◑利益安樂增上意樂調伏訶責治罰驅◑. 爲欲令其出不善處安置善處. 又諸菩薩以神通力. 方便示現那落迦等諸趣等相. 令諸有情◑離不善. 方便引令入佛聖敎歡喜信樂生希有心勤修正行. 云何菩薩住律儀戒. 住攝善法戒. 住◑益有情戒. 善護律儀戒. 善修攝善法戒善行一切種饒益有情戒

謂諸菩薩住別解脫律儀戒時. 捨轉輪王而出家已. 不顧王位如棄草穢. 如有貧庶爲活命故. 棄下劣欲而出家已不顧劣欲. 不如菩薩淸淨意樂捨輪王位而出家已不顧一切人中最勝轉輪王位. 又諸菩薩住律儀戒. 於未來世天魔王宮所有妙欲. 不生喜樂. 亦不願求彼諸妙欲修行梵行. 於彼妙欲尙如實觀. 猶如趣入廣大種種恐畏稠林. 況餘諸欲. 又諸菩薩旣出家已. 於現在世尊貴有情種種上妙利養恭敬. 正慧審觀. 尙如變吐曾不味著. 何況於餘卑◑有情所有下劣利養恭敬. 又諸菩薩常樂遠離若獨靜處. 若在衆中. 於一切時心專遠離寂靜而住. 不唯於是尸羅律儀而生喜足. 依戒住戒勤修無量菩薩等持. 爲欲引發證得自在. 又諸菩薩雖處雜衆. 而不樂爲乃至少分不正言論. 居遠離處. 不起少分諸惡尋思. 或時失念暫爾現行. 尋便發起猛利悔愧. 深見其過數數悔愧. 深見過故雖復暫起不正言論諸惡尋思. 而能速疾安住正念. 於彼獲得無復作心. 由此因緣則能拘檢. 習拘檢故漸能如昔. 於彼現行深生喜樂. 於今安住彼不現行. 喜樂亦爾. 又能違逆令不現起. 又諸菩薩於諸菩薩一切學處. 及聞已入大地菩薩廣大無量不可思議長時最極難行學處. 心無驚懼亦不怯劣. 唯作是念. 彼旣是人. 漸次修學於諸菩薩一切學處廣大無量不可思議◑身語等諸律儀戒. 成就円滿. 我亦是人. 漸次修學決定無疑. 當得如彼◑身語等諸律儀戒成就円滿. 又諸菩薩住律儀戒常察己過不伺他非. 普於一切兇暴犯戒諸有情所. 無損害心無瞋◑心. 菩薩於彼由◑上品法大悲故. 現前發起深憐愍心欲饒益心. 又諸菩薩住律儀戒. 雖復遭他手足塊石刀杖等觸之所加害. 於彼尙無少◑恨心. 況當於彼欲出惡言欲行加害. 祝復發言毁辱訶責. 以少苦觸作不饒益. 又諸菩薩住律儀戒. 具足成就五支所攝不放逸行. 一前際俱行不放逸行. 二後際俱行不放逸行. 三中際俱行不放逸行. 四先時所作不放逸行. 五俱時隨行不放逸行. 謂諸菩薩於菩薩學正修學時. 若於過去已所違犯如法悔除. 是名菩薩前際俱行不放逸行. 若於未來當所違犯如法悔除. 是名菩薩後際俱行不放逸行. 若於現在正所違犯如法悔除. 是名菩薩中際俱行不放逸行. 若諸菩薩先於後時當所違犯發起猛利自誓欲樂. 謂我定當如如所應行. 如如所應住. 如是如是行. 如是如是住. 令無所犯. 是名菩薩先時所作不放逸行. 若諸菩薩卽以如是先時所作不放逸行爲所依止. 如如行所應行. 如如所應住. 如是如是行. 如是如是住. 不起毁犯. 是名菩薩俱時隨行不放逸行. 又諸菩薩住律儀戒. 覆藏自善發露己惡. 少欲喜足堪忍衆苦. 性無憂내不掉不躁威儀寂靜. 離矯詐等一切能起邪命之法. 菩薩成就如是十支. 名住律儀戒善護律儀戒. 謂不顧戀過去諸欲. 又不希求未來諸欲. 又不耽著現在諸欲. 又樂遠離不生喜足. 又能掃滌不正言論諸惡尋思. 又能於己不自輕蔑. 又性柔和. 又能堪忍. 又不放逸. 又能具足軌則◑命

又諸菩薩已能安住攝善法戒. 若於身財少生顧戀. 尙不忍受. 何況其多. 又於一切犯戒因緣根本煩惱少分煩惱忿恨等生. 亦不忍受. 又於他所發生◑害怨恨等心. 亦不忍受. 又於所起懈怠懶楕. 亦不忍受. 又於所起等至味著等至煩惱. 亦不忍受. 又於五處如實了知. 謂如實知善果勝利. 又能如實了知善因. 又能如實知善因果倒與無倒. 又如實知攝善法障. 是諸菩薩能於善果見大勝利尋求善因. 爲攝善故如實了知倒與無倒. 由此菩薩獲得善果. 不於無常妄見爲常. 不於其苦妄見爲樂. 不於不◑妄見爲◑. 不於無我妄見爲我. 如實了知攝善法障. 爲攝善故速疾遠離. 菩薩由此十種相故. 名住攝善法戒. 速能攝善一切種相. 謂施漸次. 若戒漸次. 若忍漸次. 若精進漸次若靜慮漸次及五種慧. 又諸菩薩由十一相. 名住一切種饒益有情戒. 於一一相中成就一切種謂諸菩薩於諸有情彼彼事業. 皆爲助伴. 謂於思量所作事業. 及於功用所作事業悉能與彼而作助伴或於道路若往若來. 或於無倒事業加行. 或於守護所有財物. 或於和合展轉乖離. 或於義會或於修福. 皆爲助伴. 於諸救苦亦爲助伴. 謂於遭遇疾疫有情. 瞻侍供給. 盲者啓導. 聾者역義. 手代言者曉以想像. 速方路者示以遇途. 支不具者惠以荷乘. 其愚눙者誨以勝慧. 爲貪欲◑所苦有情. 開解令離貪欲◑苦. 如是若爲瞋◑□沈. 睡眠掉擧. 惡作疑◑. 所苦有情. 開解令離疑◑等苦. 欲尋思◑所苦有情. 開解令離欲尋思苦. 如欲尋思. ◑害親里國土不死輕侮相應族姓相應所有尋思當知亦爾. 他蔑他勝所苦有情. 開解令離被蔑勝苦. 行路疲乏所苦有情. 施座施處調身按摩. 令其止息勞倦衆苦. 又諸菩薩爲諸有情如理宣說. 謂於樂行惡行有情. 爲欲令斷諸惡行故. 以相應文句助伴隨順. 淸亮有用相稱應順. 常委分資糧法而爲宣說. 或復方便善巧宣說. 如於樂行惡行有情爲欲令斷諸惡行故如是. 於行◑行有情. 爲欲令彼斷◑行故. 於現法中求財寶者. 爲欲令彼正少功力集多財寶守護無失. 於佛聖敎◑憎嫉者. 爲欲令彼得淸淨信證淸淨見. 超諸惡趣盡一切結. 超一切苦. 應知亦爾

又諸菩薩於其有恩諸有情所. 深知恩惠常思酬報. 暫見申敬讚言善來. 怡◑歡慰. 吐誠談謔祥處設座正筵令坐. 若等若增助利供養現前酬答. 非以下劣. 於彼事業雖不求請. 尙應伴助. 況于有命. 如於事業如是. 於苦. 於如理說. 於方便說. 於濟怖畏. 於衰惱處開解愁憂. 於惠資具. 於與依止. 於隨心轉於顯實德令深歡悅. 於◑親愛方便調伏. 於現神通驚恐引攝. 如應廣說當知亦爾. 又諸菩薩於遭怖畏諸有情類能爲救護. 謂於種種禽獸水火. 王賊怨敵. 家主宰官. 不活惡名. 大衆威德. 非人起屍. ◑◑等畏皆能救護令得安◑. 又諸菩薩於處衰惱諸有情類. 能善開解令離愁憂. 或依親屬有所衰亡所謂父母兄弟. 妻子奴婢. ◑僕宗長. 朋友內外族因. 親敎軌範. 及餘尊重. 時有喪亡. 善爲開解令離憂惱. 或依財寶有所喪失. 謂或王賊之所侵奪. 或火所燒或水所溺. 或爲嬌詐之所◑誘. 或由事業無方損失. 或爲惡親非理橫取. 或家生火之所耗費. 於如是等財寶喪失. 善爲開解令離憂惱. 由是因緣諸有情類生軟中上三品愁憂. 菩薩皆能正爲開解. 又諸菩薩備資生具. 隨有來求卽皆施與. 謂諸有情求食與食求飮與飮. 求乘與乘求衣與衣. 求莊嚴具施莊嚴具. 求諸什物施以什物. 求◑塗香. 施◑塗香. 求止憩處施止憩處. 求諸光明施以光明. 又諸菩薩性好攝受諸有情類. 如法御衆方便饒益. 以無染心先與依止. 以憐愍心現作饒益. 然後給施如法衣服飮食臥具病緣醫藥資身什物. 若自無有應從◑信長者居士婆羅門等求索與之. 於己以法所獲如法衣服飮食諸坐臥具病緣醫藥資身什物. 與衆同用自無◑費. 於時時間以其隨順八種敎授而正敎授. 五種敎誡而正敎誡. 此中所說敎授敎誡. 當知如前力種性品已廣分別. 又諸菩薩於有情心性好隨轉. 隨心轉時先知有情若體若性. 知體性. 已隨諸有情所應共住. 卽應如是與其共住. 隨諸有情所應同行. 卽應如是與彼同行. 若諸菩薩欲隨所化有情心轉. 當審觀察. 若於如是如是相事現行身語. 生他憂苦. 如是憂苦若不令其出不善處安立善處. 菩薩爾時於如是事現行身語. 護彼心故方便思擇勵力遮止. 令不現行如是憂苦. 若能令其出不善處安立善處. 菩薩爾時於如是事現行身語住哀愍心. 不隨如是有情心轉. 方便思擇勵力策發要令現行. 復審觀察. 若於如是他有情事現行身語. 令餘有情發生憂苦. 如是憂苦若不令他或餘有情或不令二出不善處安立善處. 菩薩爾時於如是事現行身語. 護餘心故方便思擇勵力遮止. 令不現行如是憂苦. 若能令他或餘有情或能令二出不善處安立善處. 菩薩爾時於如是事現行身語. 住哀愍心. 不隨如是有情心轉. 方便思擇勵力策發要令現行. 復審觀察. 若於如是菩薩自事現行身語生他憂苦. 如是現行身語二業. 非諸菩薩學處所攝. 不順福德智慧資糧. 如是憂苦不能令他出不善處安立善處. 菩薩爾時於如是事現行身語. 護他心故方便思擇勵力遮止令不現行. 與此相違現行身語如前應知. 如生憂苦. 如是廣說生於喜樂隨其所應當知亦爾. 又隨他心而轉菩薩. 知他有情忿◑所◑現前忿◑難可捨離. 尙不讚歎. 何況毁◑. 卽於爾時亦不◑誨. 又隨他心而轉菩薩. 他雖不來談論慶慰. 尙應自往談論慶慰. 何況彼來而不酬報. 又隨他心而轉菩薩. 終不故意惱觸於他. 唯除訶責諸犯過者. 起慈悲心諸根寂靜. 如應訶責令其調伏. 又隨他心而轉菩薩. 終不嗤◑輕弄於他令其룹愧. 不安◑住. 亦不令其心生憂悔. 雖能◑伏得勝於彼. 而不彰其◑在負處. 彼雖◑信. 生於謙下終不現相而起自高. 又隨他心而轉菩薩. 於諸有情非不親近不極親近. 亦不非時而相親近. 又隨他心而轉菩薩. 終不現前毁他所愛. 亦不現前讚他非愛. 非情交者不吐實誠. 不엮希望知量而受. 若先許應他飮食等. 終無假託不赴先祈. 爲性謙◑如法曉諭. 又諸菩薩性好讚揚眞實功德令他歡喜. 於信功德具足者前. 讚揚信德令其歡喜. 於戒功德具足者前. 讚揚戒德令其歡喜. 於聞功德具足者前. 讚揚聞德令其歡喜. 於捨功德具足者前. 讚揚捨德令其歡喜. 於慧功德具足者前. 讚揚慧德令其歡喜. 又諸菩薩性好悲愍. 以調伏法調伏有情. 若諸有情有下品過下品違犯. 內◑親愛無損惱心. 以軟訶責而訶責之. 若諸有情有中品過中品違犯. 內◑親愛無損惱心. 以中訶責而訶責之. 若諸有情有上品過上品違犯. 內◑親愛無損惱心. 以上訶責而訶責之. 如訶責法. 治罰亦爾. 若諸有情有下中品應可驅◑過失違犯. 菩薩爾時爲敎誡彼及餘有情. 以憐愍心及利益心. 權時驅◑後還攝受. 若諸有情有其上品應可驅◑過失違犯. 菩薩爾時盡壽驅◑. 不與共住不同受用. 憐愍彼故不還攝受. 勿令其人於佛聖敎多攝非福. 又爲敎誡利餘有情. 又諸菩薩爲欲饒益諸有情故. 現神通力. 或爲恐怖. 或爲引攝. 謂爲樂行諸惡行者. 方便示現種種惡行諸果異熟. 謂諸惡趣小那落迦. 大那落迦. 寒那落迦. 熱那落迦. 旣示現已而告之言. 汝當觀此先於人中造作增長諸惡行故. 今受如是最極暴惡辛楚非愛苦果異熟彼見是已恐怖◑患離諸惡行. 復有一類無信有情. 菩薩衆中隨事故問. 彼作異思拒而不答. 菩薩爾時或便化作執金剛神. 或復化作壯色大身巨力藥叉. 令其恐怖. 由是因緣捨慢生

信恭敬正答. 其餘大衆聞彼正答亦皆調伏. 或現種種神通變化. 或一爲多或多爲一. 或以其身穿過石壁山◑等障往還無◑. 如是廣說乃至梵世身自在轉. 現無量種神變差別. 或復現入火界定等. 或復示現共聲聞等種種神通. 方便引攝令諸有情踊躍歡喜. 諸未信者. 方便安處信具足中. 諸犯戒者. 方便安處戒具足中. 諸少聞者. 方便安處聞具足中. 多◑◑者. 方便安處捨具足中. 諸惡慧者. 方便安處慧具足中. 如是菩薩成就一切種饒益有情戒

是名菩薩三種戒藏. 亦名無量大功德藏. 謂律儀戒所攝戒藏. 攝善法戒所攝戒藏. 饒益有情戒所攝戒藏

若諸菩薩欲於如是菩薩所學三種戒藏. 勤修學者. 或是在家或是出家. 先於無上正等菩提發弘願已. 當審訪求同法菩薩. 已發大願有智有力. 於語表義能授能開. 於如是等功德具足勝菩薩所. 先禮雙足. 如是請言. 我今欲於善男子所或長老所或大德所. 乞受一切菩薩◑戒. 唯願須臾不辭勞倦哀愍聽授. 旣作如是無倒請已. 偏袒右肩. 恭敬供養十方三世諸佛世尊. 已入大地得大智慧得大神力諸菩薩衆. 現前專念彼諸功德. 隨其所有功德因力. 生殷◑心或少◑心. 有智有力勝菩薩所. 謙下恭敬膝輪據地. 或◑◑坐對佛像前. 作如是請. 唯願大德或言長老或善男子. 哀愍授我菩薩◑戒. 如是請已惠念一境長養◑心. 我今不久當得無盡無量無上大功德藏. 卽隨思惟如是事義. 默然而住. 爾時有智有力菩薩. 於彼能行正行菩薩. 以無亂心若坐若立而作是言. 汝如是名善男子聽. 或法弟聽. 汝是菩薩不. 彼應答言是. 發菩提願未. 應答言已發. 自此已後應作是言. 汝如是名善男子或法弟. 欲於我所受諸菩薩一切學處受諸菩薩一切◑戒. 謂律儀戒攝善法戒饒益有情戒. 如是學處如是◑戒. 過去一切菩薩已具. 未來一切菩薩當具. 普於十方現在一切菩薩今具. 於是學處於是◑戒. 過去一切菩薩已學. 未來一切菩薩當學. 現在一切菩薩今學. 汝能受不. 答言能受. 能授菩薩第二第三亦如是說. 能受菩薩第二第三亦如是答. 能授菩薩作如是問. 乃至第三授◑戒已. 能受菩薩作如是答. 乃至第三受◑戒已. 能受菩薩不起于坐. 能授菩薩對佛像前. 普於十方現住諸佛及諸菩薩. 恭敬供養頂禮雙足. 作如是白. 某名菩薩今已有我某菩薩所. 乃至三說受菩薩戒. 我某菩薩已爲某名菩薩作證. 唯願十方無邊無際諸世界中諸佛菩薩第一眞聖. 於現不現一切時處. 一切有情皆現覺者. 於此某名受戒菩薩. 亦爲作證. 第二第三亦如是說. 如是受戒◑磨畢竟. 從此無間普於十方無邊無際諸世界中現住諸佛已入大地諸菩薩前. 法爾相現. 由此表示. 如是菩薩已受菩薩所受◑戒. 爾時十方諸佛菩薩. 於是菩薩法爾之相. 生起憶念. 由憶念故正智見轉. 由正智見如實覺知. 某世界中某名菩薩. 某菩薩所正受菩薩所受◑戒. 一切於此受戒菩薩. 如子如弟生親善意眷念憐愍. 由佛菩薩眷念憐愍. 令是菩薩希求善法倍復增長無有退減. 當知是名受菩薩戒. 啓白請證

如是已作受菩薩戒◑磨等事. 授受菩薩俱起供養. 普於十方無邊無際諸世界中諸佛菩薩. 頂禮雙足恭敬而退. 如是菩薩所受律儀戒. 於餘一切所受律儀戒. 最勝無上無量無邊大功德藏之所隨逐. 第一最上善心意樂之所發起. 普能對治於一切有情一切種惡行. 一切別解脫律儀. 於此菩薩律儀戒. 百分不及一. 千分不及一. 數分不及一. 計分不及一. 算分不及一. 喩分不及一. 뢸波尼殺曇分亦不及一. 攝受一切大功德故

又此菩薩安住如是菩薩◑戒. 先自數數專諦思惟. 此是菩薩正所應作. 此非菩薩正所應作. 旣思惟已然後爲成正所作業. 當勤修學. 又應專勵聽聞菩薩素◑纜藏及以解釋. 卽此菩薩素◑纜藏摩◑履迦. 隨其所聞當勤修學

又諸菩薩不從一切. 唯聰慧者求受菩薩所受◑戒. 無◑信者不應從受. 謂於如是所受◑戒. 初無信解不能趣入不善思惟. 有◑貪者◑貪弊者. 有大欲者無喜足者. 不應從受. 毁◑戒者. 於諸學處無恭敬者. 於戒律儀有慢緩者. 不應從受. 有忿恨者. 多不忍者. 於他違犯不堪耐者. 不應從受. 有◑惰者. 有懈怠者. 多分耽著日夜睡樂倚樂臥樂好合徒侶樂喜談者. 不應從受. 心散亂者下至不能◑牛乳頃善心一緣住修習者. 不應從受. 有闇昧者. 愚癡類者. 極劣心者. 誹謗菩薩素◑纜藏及菩薩藏摩◑履迦者. 不應從受

又諸菩薩於受菩薩戒律儀法. 雖已具足受持究竟. 而於諸毁菩薩藏者無信有情. 終不率爾宣示開悟. 所以者何. 爲其聞已不能信解大無知障之所覆蔽. 便生誹謗. 由誹謗故. 如住菩薩◑戒律儀. 成就無量大功德藏. 彼誹謗者. 亦爲無量大罪業藏之所隨逐. 乃至一切惡言惡見及惡思惟. 未永棄捨終不免離

又諸菩薩欲授菩薩菩薩戒時. 先應爲說菩薩法藏摩◑履迦菩薩學處及犯處相. 令其聽受. 以慧觀察自所意樂. 堪能思擇受菩薩戒. 非唯他勸非爲勝他. 當知是名堅固菩薩. 堪受菩薩◑戒律儀. 以受戒法如應正授. 如是菩薩住戒律儀. 有其四種他勝處法. 何等爲四. 若諸菩薩爲欲貪求利養恭敬. 自讚毁他. 是名第一他勝處法. 若諸菩薩現有資財性◑財故. 有苦有貧無依無◑正求財者來現在前. 不起哀憐而修惠捨. 正求法者來現在前. 性◑法故雖現有法而不給施. 是名第二他勝處法. 若諸菩薩長養如是種類忿◑. 由是因緣不唯發起◑言便息. 由忿蔽故加以手足塊石刀杖. ◑打傷害損惱有情. 內◑猛利忿恨意樂. 有所違犯他來◑謝不受不忍不捨怨結. 是名第三他勝處法. 若諸菩薩謗菩薩藏. 愛樂宣說開示建立像似正法. 於像似法或自信解或隨他轉. 是名第四他勝處法. 如是名爲菩薩四種他勝處法

菩薩於四他勝處法. 隨犯一種況犯一切. 不復堪能於現法中增長攝受菩薩廣大菩提資糧. 不復堪能於現法中意樂淸淨. 是卽名爲相似菩薩. 非眞菩薩. 菩薩若用軟中品◑. 毁犯四種他勝處法. 不捨菩薩◑戒律儀. 上品◑犯. 卽名爲捨. 若諸菩薩毁犯四種他勝處法. 數數現行都無◑愧. 深生愛樂見是功德. 當知說名上品◑犯. 非諸菩薩. 暫一現行他勝處法. 便捨菩薩◑戒律儀. 如諸苾芻犯他勝法卽便棄捨別解脫戒. 若諸菩薩由此毁犯. 棄捨菩薩◑戒律儀. 於現法中堪任更受非不堪任. 如苾芻住別解脫戒犯他勝法. 於現法中不任更受

略由二緣捨諸菩薩◑戒律儀. 一者棄捨無上正等菩提大願. 二者現行上品◑犯他勝處法. 若諸菩薩雖復轉身遍十方界在在生處. 不捨菩薩◑戒律儀. 由是菩薩不捨無上菩提大願. 亦不現行上品◑犯他勝處法. 若諸菩薩轉受餘生忘失本念. 値遇善友. 爲欲覺悟菩薩戒念. 雖數重受. 而非新受亦不新得

瑜伽師地論卷第四十

위

*

다음

->